| Notat |
| --- |

| Haderslev Kommune  Sundhedsplejen  Clausensvej 25  6100 Haderslev  www.haderslev.dk  Dir. tlf. 74348110/20186225  ulbj@haderslev.dk |
| --- |

| 23. september 2021 • Sagsbehandler: Ulla Aarøe Bjørn |
| --- |

# Haderslev Kommunes høringssvar til Region Syddanmarks fødeplan 2022

Vi hilser den nye fødeplan velkommen.

En kærkommen opdatering af fødeplanen fra 2011.

Fødeplanen er godt gennemarbejdet og visionær. Fra et kommunalt perspektiv åbner visionen op for et godt og tæt samarbejde på tværs af sektorovergangene. Samarbejdet er godt beskrevet under de 7 indsatsområder.

Vi kan i øvrigt tilslutte os det fælleskommunale høringssvar, udarbejdet af Fælleskommunalt Sundhedssekretariat, Syddanmark.

**Specifikt for Haderslev Kommune:**

* I Haderslev Kommune glædes vi over det store fokus på det tværsektorielle samarbejde og videreudvikling af dette. Der lægges op til at skabe sammanhængende forløb for den gravide og hendes partner.
* Endvidere hilses velkomment, at der er fokus på sundhedsfremme og forebyggelse og en opmærksomhed på at skabe synlighed i kommunernes tilbud.
* Samarbejdet mellem sundhedsplejen og jordemoderen er et tiltag vi allerede her i Haderslev har stor erfaring med og kan bidrage med erfaringer til andre fødesteder og kommuner i Region Syd.
* Der er på svangreområdet udarbejdet samarbejdsaftaler mellem region og kommune. Nu lægges op til disse årligt opdateres og drøftes i det tværsektorielle samarbejde, hvilket vil skærpe opmærksomheden på arbejdsgangene.
* Tværfagligt sammensat fødsels- og forældreforberedelse, ser vi som en stor fordel for den gravide og hendes partner. Mange gravide par efterlyser information om forløb og overgange fra sygehus til kommune.
* Fælles kompetenceudvikling på tværs af fagligheder og sektorer vil øge den fælles referenceramme og forståelse til fordel for borgerne.

**Opmærksomhed:**

Den nationale Svangreomsorg har under udarbejdelsen af nærværende fødeplan, været under revidering og den endelige version er netop udsendt fra Sundhedsstyrelsen. Den kan evt. indeholde fokusområder der skal indtænkes i Region Syddanmarks fødeplan.

Afsender på vegne af Haderslev Kommune

Ledende sundhedsplejerske

Ulla Bjørn